open-index/open-wikipedia-markdown huggingface dataset:
Eacles

* * se systematisk inndeling

***Eacles*** er en slekt av sommerfugler som hører til familien påfuglspinnere (Saturniidae). 
## Utseende
Store til meget store (vingespenn opptil 185 millimeter) påfuglspinnere. Hannene har litt sigdformede forvinger, disse er avrundede hos de noe større hunnene. Vingenes grunnfarge er gul, med brune og brunrosa flekker. I tillegg til en falsk "midtnerve" i form av en brun strek som går over vingene gjør dette at sommerfuglen ligner et vissent, sopp-angrepet blad. Larvene har lange, hornlignende utvekster.

## Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

## Utbredelse
Slekten er utbredt fra Canada i nord til Argentina i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Ceratocampinae – 15 slekter, Amerika
************** Slekten *Eacles* Hübner, 1819 
*************** *[[Eacles acuta]]* Schaus, 1905
*************** *[[Eacles adoxa]]* Jordan, 1910
*************** *[[Eacles barnesi]]* Schaus, 1905
*************** *[[Eacles bertrandi]]* Lemaire, 1981
*************** *[[Eacles callopteris]]* W. Rothschild, 1907
*************** *[[Eacles camposportoi]]* Mendes, 1937
*************** *[[Eacles canaima]]* Feige, 1971
*************** *[[Eacles cuscoensis]]* Brechlin & Meister, 2009
*************** *[[Eacles ducalis]]* Walker, 1855
*************** *[[Eacles fairchildi]]* May & Oiticica, 1941
*************** *[[Eacles guianensis]]* Schaus, 1905
*************** keiserspinner, *[[Eacles imperialis]]* (Drury, 1773)
*************** *[[Eacles lemairei]]* Rego Barros & Tangerini, 1973
*************** *[[Eacles manuelita]]* Oiticica, 1941
*************** *[[Eacles masoni]]* Schaus, 1896
*************** *[[Eacles mayi]]* Schaus, 1920
*************** *[[Eacles ormondei]]* Schaus, 1889
*************** *[[Eacles paraadoxa]]* Brechlin & Meister, 2009
*************** *[[Eacles penelope]]* (Cramer, 1775)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Eacles*. Med bilder av de fleste artene http://www.saturniidae-web.de/Eacles.htm
Coptodisca

***Coptodisca*** er en slekt av småsommerfugler i bladhullmøllfamilien. Den ble beskrevet av Walsingham i 1895.

## Arter
* *[[Coptodisca arbutiella]]*
* *[[Coptodisca cercocarpella]]*
* *[[Coptodisca condaliae]]*
* *[[Coptodisca diospyriella]]*
* *[[Coptodisca ella]]*
* *[[Coptodisca juglandella]]*
* *[[Coptodisca kalmiella]]*
* *[[Coptodisca lucifluella]]*
* *[[Coptodisca magnella]]*
* *[[Coptodisca matheri]]*
* *[[Coptodisca negligens]]*
* *[[Coptodisca ostryaefoliella]]*
* *[[Coptodisca powellella]]*
* *[[Coptodisca quercicolella]]*
* *[[Coptodisca rhizophorae]]*
* *[[Coptodisca ribesella]]*
* *[[Coptodisca saliciella]]*
* *[[Coptodisca splendoriferella]]*

## Referanser


## Eksterne lenker
*
Diderik von Cappelen (1795–1866)

**Diderik von Cappelen** (født 1795 i Skien, død 1866 i København) var en norsk jernverkseier. Navnet hans er også skrevet som *Diderich von Cappelen*.

Han arvet betydelige skogeiendommer i midtre Telemark etter sin far, bl.a. gårdene Kolstad, Sanna, Grini og Dorholt i nåværende Nome kommune, med skoger, sager, teglverk og møllebruk m.m. Noen av disse eiendommene ble kjøpt allerede i 1729 av hans farfars far *Diderich von Cappelen* (1700–1768), Skien.

Diderik von Cappelen kjøpte i 1835 Ulefos Jernværk med Holden hovedgård som fortsatt eies av hans etterkommere Cappelen.

Han var sønn av eidsvollsmannen Didrich von Cappelen, Skien, og Maria Plesner, datter av Knud Plesner. Marias søster Johanne var farmor til dikteren Henrik Ibsen. I slutten av 1820-årene drev Diderik von Cappelen trelasteksport bl.a. i samarbeid med sin fetter Knud Ibsen. Diderik von Cappelen var bror til bl.a. Hans Blom Cappelen og fetter til bl.a. Nicolai Benjamin Cappelen, Benedicte Cappelen, Ulrik Frederik Cappelen og Jørgen Wright Cappelen.

Diderik von Cappelen ble i 1816 gift med Edel Margrethe Severine Henriette Løvenskiold (1796–1876), søster til bl.a. eidsvollsmannen, stattholder Severin Løvenskiold, og komponisten Frederikke Løvenskiold som var gift med slektningen, tidligere eier av Ulefoss Jernverk, baron Eggert («Aga») Løvenskiold.  Edel Margrethe Severine Henriette var kusine til Jørgen Aall, Niels Aall, Jacob Aall og Benedicte Henrikke Aall som var gift med Dideriks onkel Ulrich Fredrich von Cappelen. 

Diderik og Edel Margrethe Severine Henriette var foreldre til bl.a. Severin Diderik Cappelen, maleren August Cappelen og Marie Cappelen (1832–1875) gift med departementssekretær, cand.jur. Vilhelm Bernhoft Nicolaysen (1829–1892). Blant etterkommerne er Alette Engelhart, Nic Waal, Henriette Wilhelmine Nicolaysen gift med Aksel Arstal, Ferdinand Finne, Hans-Gabriel Finne, Henny Arstal gift med Bjart Ording, og Marie Benedicte Bjørnland.

## Referanser


## Litteratur
*Erik Andreas Thomle: *Familien (von) Cappelen i Norge og Danmark*, Christiania 1896
* Lambrecht Haugen: *Cappelen-slekten 1627–2008*, Rosendal 2008
* Yngvar Hauge: *Ulefos Jernværk 1657–1957*, Oslo 1957
* Dag Ove Skjold: *Ulefos Jernværk 1657–2007*, Ulefoss 2007
Australian Commission for Law Enforcement Integrity

**Australian Commission for Law Enforcement Integrity** (**ACLEI**) er et australsk kontrollorgan for Australian Federal Police (AFP) og Australian Crime Commission (ACC). Organet ble opprettet i 2006 gjennom en særlov, *Law Enforcement Integrity Commissioner Act 2006*, og har til oppgave å avdekke og forebygge korrupsjon i AFP og ACC.

## Eksterne lenker
*
Coptodisca arbutiella

***Coptodisca arbutiella*** er en småsommerfugl i bladhullmøllfamilien. Den ble beskrevet av Busck i 1904. Den lever fra California til Britisk Columbia.

Larvene eter arter av *[[Arbutus]]*. Den spiser blader på sine vertsplanter. Områdene den spiser vises som flekker. Fullvoksen larver kutte ut elliptiske områder på øvre og nedre deler av blad, der forpupping foregår.

## Referanser


## Eksterne lenker
*
Police Integrity Commission

**Police Integrity Commission** (**PIC**) er et kontrollorgan for politiet i New South Wales, med ansvar for å forebygge, avdekke og etterforske alvorlige politisaker. Organet ble opprettet 1. juli 1996 gjennom en særlov, *Police Integrity Act 1996*, etter at det ble avdekket gjennomgående korrupsjon i politiet i New South Wales.

## Eksterne lenker
*
University of California Press

**University of California Press** (forkortet **UC Press**) er et av de seks største universitetsforlag i USA. Det er en del av University of California og dermed det eneste som er knyttet til et statlig universitet og med hovedkvarter vest i USA.

Forlaget ble grunnlagt i 1893 og har hovedsete i Berkeley i California. Det publiserer årlig (2012) om lag 200 bøker og har en trykt bestand bøker på rundt 4000 titler. Om lag en fjerdedel av forfatterne er knyttet til universitetet. 

Forlagets *Journals + Digital Publishing Division* er ansvarlig for utgivelsen av rundt 50 fagtidsskrifter. Alle tidsskrifter og rundt 2000 bøker er også tilgjengelige *online*. 

## Litteratur
* August Frugé: *A Skeptic Among Scholars: August Frugé on University Publishing*. UC Press, Berkeley 1993, ISBN 0520084268.
* Albert Muto: *The University of California Press: The Early Years, 1893-1953.* UC Press, Berkeley 1993, ISBN 0520077326.

## Referanser


## Eksterne lenker
* University of California Press
* University of California Press – Journals + Digital Publishing Division
* University of California Press Blog
Chang Wanquan

**Chang Wanquan** (kinesisk: 常万全, pinyin: *Cháng Wànquán*; født januar 1949 i Nanyang i provinsen Henan i Kina ) er general i Folkets frigjøringshær. Han er (siden 2007) medlem av Den sentrale militærkommisjon og er også involvert i det kinesiske romfartsprogram.

I oktober 2012 ble han utnevnt til Folkerepublikken Kinas forsvarsminister.

## Referanser


## Eksterne lenker
* 
*
Sihai Huayi Zongtu

**Sihai Huayi Zongtu**-kartet  (, betyr «Oversiktskart over Kina og de fire havs barbarer») er et gammelt kinesisk verdenskart som nå (2012) oppbevares i biblioteket i Harvard University. Det stammer fra 1532, altså fra Ming-dynastiet.

Kartet viser Kina, Korea (朝鮮) og Japan (日本國) i øst, Sibir (羅荒野) i nord, Nepal (天竺) og et svært India (印度) i sør, Persia (刺斯) i vest og Romerriket (大秦國, *[[Daqin]]guo*) hinsides vesthavet (西海).

## Eksterne lenker

* Mapping China's World: Richard J. Smith, Rice University: Cultural Cartography in Late Imperial Times
Nelson H. Barbour

**Nelson Homer Barbour** (født 21. august 1824 i Throopsville, New York, død 30. august 1905 i Tacoma, Washington) var en innflyelsesrik adventistisk skribent og utgiver. Barber er bl.a. kjent for sitt samarbeid med, og senere opposisjon mot, Charles Taze Russell som grunnla *de internasjonale bibelstudenter* (senere Jehovas vitner). Sammen utga de i 1876 boken *[[Three Worlds, and the Harvest of This World]]*.

## Eksterne lenker
* ''Three Worlds'', skrevet av Barbour, finansiert av Russell i 1877.
* ''Evidences for the Coming of the Lord in 1873, or The Midnight Cry'', skrevet av Barbour i 1871.
* *[http://www.pastor-russell.com/legacy/hotm_zwt_supplement.pdf Message to Herald of the Morning subscribers] * 1879 Pittsburgh, Pa; Zion's Watch Tower and Herald of Christ's Presence, July 1, 1879, Supplement
* *[http://www.keepandshare.com/doc/2632392/ Washed in the Blood]* publisert anonymt men oppgitt av library of Congress card catalog av Nelson H. Barbour.
* *[http://www.archive.org/details/1875-1880HeraldOfTheMorningAssortedIssues Herald of the Morning]* Assorted Issues from 1875 to 1880.
Don A. Adams

**Don Alden Adams** (1925–2019) var president i *[[Watch Tower Bible and Tract Society of Pennsylvania]]* fra 2000 til 2014. Adams overtok etter Milton George Henschel.

## Referanser
Pew Research Center

**Pew Research Center** er amerikansk forskningssenter med sete i Washington, D.C., som formidler informasjon om samfunnsforhold i USA og globalt. Det er blant annet fokusert på holdninger, demografi, religion og media. Det er politisk uavhengig og gir ikke politiske anbefalinger. Senteret er finansiert av The Pew Charitable Trusts.

Senteret ble etablert i 2004 for å samle seks forskjellige prosjekter som var startet tidligere. Pew Research Center and the Press ble etablert i 1996 da The Pew Charitable Trusts  begynte å sponse et senter som i 1990 var etablert under navnet Times Mirror center. 

Senterets arbeid er fordelt på sju prosjekter:

* Pew Forum on Religion and Public Life
* Pew Global Attitudes Project
* Pew Hispanic Center
* Pew Internet and American Life Project
* Pew Research Center for the People and the Press
* Pew Social and Demographic Trends Project
* Project for Excellence in Journalism

## Referanser


## Eksterne lenker
*
Lineærkombinasjon

En **lineærkombinasjon** er i matematikk en endelig sum av ledd der hvert ledd er lik en konstant koeffisient multiplisert med en vektor. Uttrykket (3*u* + *v* - 2*w*) vil for eksempel være en lineærkombinasjon av de tre vektorene *u*, *v* og *w*.   Lineærkombinasjoner er svært viktige i fagfeltet lineær algebra.

## Formell definisjon
La *V* være et vektorrom med en tilhørende kropp *K* av skalarer.  Dersom *v*1,...,*v**n* er vektorer i *V* og *a*1,...,*a**n* er skalarer i *K*, så er en lineærkombinasjon i *V* et uttrykk på formen 

:a_1 v_1 + a_2 v_2 + a_3 v_3 + \cdots + a_n v_n. \,

Fra definisjonen av et vektorrom følger det at lineærkombinasjonen er inneholdt i vektorrommet.

Det eksisterer en viss tvetydighet i om begrepet lineærkombinasjon refererer til sum-uttrykket eller til *resultatet* av summasjonen.  Vanligvis vil bruken referere til resultatet, slik som i utsagnet Alle lineærkombinasjoner av *u*, *v* og *w* utgjør et underrom.  I visse tilfeller kan en også referere til formen på uttrykket, som i formuleringen  Vektoren *u* kan uttrykkes med to ulike lineærkombinasjoner.  

## Lineær utspenning
Den lineære utspenningen av en mengde vektorer *S* = {*v*1,...,*v**n* } i vektorrommet *V* er definert som mengden av alle lineærkombinasjoner av vektorene i mengden.  Adjektivet «lineær» er ofte underforstått, slik at en bare bruker begrepet «utspenning» alene.  Den lineære utspenningen er et underrom i *V*.

Som notasjon for utspenningen til mengden *S* brukes både *span S*, *sp S* og [*S*].

Et endelig-dimensjonalt vektorrom *V* er selv utspent av en mengde av basisvektorer i rommet.  Det vil si at alle vektorer i *V* kan skrives som en lineærkombinasjon av basisvektorer.  

## Eksempler

### Koordinatvektorer
La *V* være det euklidske vektorrommet **R**3, definert over mengden av reelle tall.  Som basisvektorer for dette rommet kan en velge *e*1&nbsp;= (1,0,0), *e*2&nbsp;= (0,1,0) og *e*3&nbsp;= (0,0,1).
En vilkårlig vektor i **R**3 kan uttrykkes som en lineærkombinasjon av disse basisvektorene.  Som eksempel kan vektoren (3,-1,2) skrives som lineærkombinasjonen (3*e*1 - *e*2 + 2*e*3).  

### Funksjoner
La *V* være vektorrommet av alle relle kontinuerlige funksjoner.  De to funksjonen *f(x) = sin x* og *g(x) = cos x* er begge elementer i dette vektorrommet.  Den tredje funksjonen *h(x) = sin (x + π) + sin(x + π/2)*  er en lineærkombinasjon av funksjonen *f* og *g*, noe som følger av kjente trigonometriske identiteter:

:h(x) = \sin (x + \pi) + \sin( x + \frac{\pi}{2}) = - \sin x + \cos x = - f(x) + g(x) 

Den konstante funksjonen *j(x) = 3* er derimot ikke en lineærkombinasjon av *f* og *g*.  

## Spesialtilfeller av lineærkombinasjoner
Ved å legge ytterlige føringer på koeffisientene i lineærkombinasjonene kan en definere spesialtilfeller eller undermengder av lineærkombinasjonene.  I en *affin* lineærkombinasjon er summen av alle koeffisientene *a*i lik 1.  I en konveks lineærkombinasjon er alle koeffisientene ikke-negative.   

## Litteratur

*

*

## Eksterne lenker

* Lineær algebra, støttesider for studenter ved Universitetet i Oslo.
Aage Hansen

**Aage Hansen** (1935–2023) var en norsk motorsportutøver. Han kjørte speedway i en årrekke med suksess nasjonalt og internasjonalt. Han kjørte for NMK Romerike, NMK Oslo i Norge og Ipswich Witches i Storbritannia. Han var æresmedlem i Oslo Motorsportklubb (tidligere NMK Oslo).

Hansen var norgesmester syv ganger og nordisk mester to ganger, én gang individuelt og én gang for lag sammen med Sverre Harrfeldt. I 1957 deltok han i VM-finalen på Wembley og endte på tiendeplass. I tillegg har han to sølvmedaljer i NM Langbane.

Aage Hansen kjørte profesjonelt for Ipswich Witches i 1950-årene. Han ble lagets toppsjåfør fra første kveld.

Hansen var en autorisert motorsykkelmekaniker, og hadde sitt verksted i St. Halvardsgate i Oslo. Han fungerte som teknisk rådgiver for Suzuki-fabrikken i Japan via importøren Erling Sande AS. Oppdragene var å kalibrere prototype-motorsykler for det nordiske klimaet, samt å drive opplæring av importører og verksteder i Norden. I en periode jobbet han også med BMW- og Vespa-fabrikkene. Han bygget den første norske sivile motorsykkelen med kamera og videoopptak for utrykningspolitet.

## Mesterskapstitler
* 1956 Norgesmester Speedway
* 1956 Sølvmedalje NM Langbane
* 1956 Nordisk lagmester Langbane med Basse Hveem
* 1957 Norgesmester Speedway
* 1957 Nordisk mester Speedway
* 1958 Norgesmester Speedway
* 1959 Norgesmester Speedway
* 1959 Sølvmedalje Nordisk Mesterskap Speedway
* 1960 Norgesmester Speedway
* 1960 Bronsemedalje Nordisk Mesterskap Speedway
* 1961 Norgesmester Speedway
* 1962 Sølvmedalje NM Individuelt Speedway
* 1963 Norgesmester Speedway
* 1963 Sølvmedalje NM Langbane
* 1966 Nordisk lagmester Speedway med Sverre Harrfeldt

## Referanser


## Eksterne lenker
* SpeedwayPlus – Aage Hansen
Den nordkinesiske hungersnød 1876–1879

**Den nordkinesiske hungersnød 1876–1879** var en hungersnød rammet Kina i seste tredjedel av Qing-dynastiet. I Kina er katastrofen kjent som *den utrolige hungersnød i dingwu-året* (*Dīngwù qíhuāng* 丁戊奇荒).

Nord-Kina ble i 1875 rammet av en kraftig tørke påvirket av El Niño, som også førte til tørke i India, det sørlige Afrika og det nordøstre Brasil. Provinsene  Shaanxi, Shanxi, Zhili, Henan og Shandong ble rammet av den påfølgende hungersnøden, som anslagsvis krevde mellom 9 og 13 millioner menneskeliv. Utover den årslange tørken ble situasjonen negativt påvirket av den svekkede myndighetsutøvelse i senere deler av Qing-dynastiets tid.

Verst rammet ble Shanxi-provinsen, som mistet 5,5 millioner eller en tredjedel av sin befolkning under hungersnøden. I noen fylker omkom 80 prosent av befolkningen. Shanxi hadde bare noen tiår tidligere vært en rik provins som nøt godt av karavanehandelen med Russland, og som hadde en betydelig salt- og gruveindustri, noe som førte til at provinsen importerte en stor del av sine levemidler fra omkringliggende provinser. På grunn av den ødeleggelse som fulgte i Taipingopprørets kjølvann ble mange av de tradisjonelle transportledene ødelagt, noe som vanskeliggjorde hjelpearbeidet.

Sultkatastrofen fikk stor internasjonal oppmerksomhet og utenlandske filantroper i Shanghai grunnla en *Committee of the China Famine Relief Fund* for å prøve å organisere det internasjonale hjelpearbeidet.

## Referanser


## Litteratur
*Edgerton-Tarpley: *Tears from Iron: Cultural Responses to Famine in Nineteenth-Century China* Berkeley: University of California Press, 2008.

## Eksterne lenker
* Essay av Kathryn Edgerton-Tarpley
* ''The Famine in China: Illustrations by a Native Artist with a Translation of the Chinese Text by Rev. Jas. Legge'' (London, 1878).
Sprint-NM på skøyter 1988

**Sprint-NM på skøyter 1988** ble avholdt 4. og 5. januar 1988 på Valle Hovin stadion i Oslo.Teknisk arrangør var Ask Skøyteklubb.

Norgesmestere ble Edel Therese Høiseth, Geithus IL for damene og Bjørn Hagen, Oslo SK for herrene.

## Mesterskapsrekorder

## Sammenlagt damer senior

:f = med fall

## Sammenlagt herrer senior

## Kilder
* 
* 

## Eksterne lenker
* 
*
Gateshead International Stadium

**Gateshead International Stadium** er et flersportsstadion i Felling utenfor Gateshead i England. Stadionet ble bygget i 1956 og ble utvidet på 1970-tallet, i 2006 og 2010. Den har en kapasitet på 11 800 tilskuere og har utelukkende sitteplasser. Den ligger 3 km øst for Gateshead sentrum. 

Stadionet brukes for friidrett, hvor fem verdensrekorder har blitt satt. Den brukes også av Gateshead FC i fotball og Gateshead Thunder i rugby.

## Eksterne lenker
* 
* Om Gateshead International Stadium, fra Gateshead Council (engelsk)
Charlotte Thiis-Evensen

**Charlotte Thiis-Evensen** (født 1968) er en norsk kulturjournalist, litteraturviter, programleder og flermedial kunstner (lyd, film, bildekunst).
## Liv og virke
Thiis-Evensen er født i Nyköping i Sverige og vokste opp i Porsgrunn.

Etter videregående skole gikk hun teaterlinjen ved Romerike Folkehøgskole. I 1993 arbeidet hun med radio for NRK Telemark, og deretter ble hun den tiende redaktør i den idealistiske nærradioen RadiOrakel i Oslo, der hun hadde vært med siden 1989. Fra 1990 til 1996 studerte hun til cand.philol. (litteraturvitenskap) ved Universitetet i Oslo. Hun studerte ved Statens kunstakademi i Oslo studieåret 2000–2001. 

### Kunstnervirke
Som kunstner jobber hun blant annet med dokumentarisme innenfor foto, video og installasjoner. Flere av hennes verk handler om hvordan uuttalte maktforhold virker inn på individets mulighet til å handle fritt.  Thiis-Evensen har hatt flere separatutstillinger, blant annet ved Kunstnernes Hus, Sørlandets Kunstmuseum og OSL contemporary. Hennes arbeider har blitt vist i en rekke gruppeutstillinger og filmfestivaler.

#### Produksjoner
*2005: «noen var der og har sett meg» (kortfilm og utstilling) – i samarbeid med billedkunstner Lisa Karlsson; om å være svaksynt
*2015: *Arven* (animasjonsfilm), produsert av Indie Film
*2024: «Memory» – en utstilling om Alzheimers sykdom og demens

### Journalistikk
I tillegg til kunstproduksjon har hun også jobbet som journalist i NRK i flere år, både med dokumentar og feature-journalistikk. Hun ledet tv-programmet ''Arkitektens hjem'' fra 2015 til 2022.

## Familie
I 2011 giftet hun seg med komponist Eivind Buene (født 1973). Charlotte er niesa til professor Thomas Thiis-Evensen.
:''Se Thiis (slekt) for farsslekta

## Referanser


## Eksterne lenker
* 
* Charlotte Thiis-Evensens hjemmeside
Johan Frederik Sartz

**Johan Frederik Sartz** (født 11. februar 1763, død 11. mars 1839) var en norsk prest og stortingsmann fra Gjerpen og født på Gjerpen prestegård.Han var sønn av toller Jens Matias Sartz og ektefellen Kontine Bindrup.
Sartz ble cand. theol. i 1787 og personalkapellan i Risør året etter. Fra 1797 til 1821 var han sogneprest i Larvik og Langestrand, senere også prost.

Han var medeier av Laurvigen grevskap. I 1799 fikk han reist lystgården Yttersø ved Larvik.
Hovedbygningen i klassisisme ble fredet i 1923.

Sartz representerte Laurvig og Sandefjord på det overordentlige Storting i 1814. 10. oktober var han medlem av deputasjonen som møtte Christian Frederik den dagen han reiste tilbake til Danmark.

## Referanser


## Eksterne lenker
* 
*  Kulturarv i Vestfold fylkeskommune om Yttersø
*  Tv-serien ARVEN om Yttersø
Iver Andreas Günther Holter

**Iver Andreas Günther Holter** (født 21. juni 1781 i Drammen, død 19. mai 1860 samme sted) var en norsk jurist, kjøpmann og stadskaptein i Drammen. Han var også ansatt i tollvesenet. 

I 1814 var han medlem av vernepliktskomiteen som ble nedsatt av Riksforsamlingen. Han var ikke medlem av selve Riksforsamlingen, men var Drammens andrerepresentant til det overordentlige Storting i 1814.

Holter var gift to ganger; første gang med Elen Lange, datter av magasinforvalteren på Akershus festning, Andreas Lange og andre gang med Vilhelmine Margrethe Rode, datter av major Georg Frederik Rode og Wilhelmine Stockfleth.

## Referanser


## Kilder
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K digital utgave side 405
* 

## Eksterne lenker
*
Lille Neva

**Lille Neva** () er en arm av elva Neva. Lille Neva begynner ved Vasilij-øyas østre tupp, som deler Neva i Store Neva til venstre og Lille Neva til høyre, i forhold til elvens retning. Lille Neva strekker seg over 4,3 km, med en bredde fra 200 til 400 meter og en dybde på opptil 7 meter, før den munner ut i Nevabukten. Elva har en gjennomsnittlig vannføring på 475 kubikkmeter per sekund, og har to armer: Smolenka og Zhdanovka

Det er to broer over Lille Neva: Birzjevoj-broen og Tutsjkov-broen

## Kilder
* Malaya Neva i *Encyclopaedia of St. Petersburg*

## Eksterne lenker
*
Deutsches Musikarchiv

**Deutsches Musikarchiv** (DMA) i Leipzig samler som en del av *[[Deutsche Nationalbibliothek]]* alle musikkopptak og noter som blir gitt ut i Tyskland.

Fram til 2010 var *Deutsches Musikarchiv* lokalisert i Siemens-villaen i den Berlinske bydelen Lankwitz men ble i 2010 samlokalisert med det tyske nasjonalbiblioteket i Leipzig.

En tysk lov fra 1973 (*Pflichtstückverordnung*) påbyr alle som gir ut noter og musikkopptak å gi to eksemplarer. Et eksemplar blir i musikkarkivet i Leipzig, det andre arkiveres i samlingen til *Deutsche Nationalbibliothek* i Frankfurt am Main.

## Eksterne lenker
* Deutsches Musikarchivs hjemmeside
* Onlinekatalog OPAC (fra 1976)
Dezső Kosztolányi

**
**Dezső (Desiderius) Kosztolányi*' [] (født [[29. mars]] [[1885]] i [[Subotica|Szabadka]] i daværendende [[Østerrike-Ungarn]], idag Subotica i [[Vojvodina]], [[Serbia]], død [[3. november]] [[1936]] i [[Budapest]]) var en [[Ungarn|ungarsk]] forfatter, journalist og oversetter. Han var nevø av den ungarske forfatteren [[Géza Csáth]].
== Liv og virke ==
Dezső Kosztolányis far var overlærer på det lokale gymnaset, hvor Dezső også gikk inntil han ble utvist for ulydighet. Han studerte ungarsk og tysk ved universitetet i Budapest i tre år inntil han i 1906 begynte som journalist. I 1908 var han blant de første bidragsyterne til den kjente litteraturtidsskriftet Nyugat. Hans første diktsamling (engelsk tittel *The Complaints of a Poor Little Child*) kom i 1908. I 1920-årene begynte Kosztolányi å skrive romaner: *Nero*, *The Bloody Poet* (med forord av Thomas Mann), *Skylark* og *Anna Edes*. 

Kosztolányi ble den første leder av den ungarske [[P.E.N.|P.E.N.-klubben]]. Han oversatte blant annet [[Shakespeare]], [[Lewis Carroll]], [[Oscar Wilde]], [[Paul Verlaine|Verlaine]], [[Baudelaire]], [[Goethe]] og [[Rilke]].

Dezső Kosztolányi var gift med skuespillerinnen Ilona Harmos og paret fikk en sønn.

== Utgivelser på norsk ==
* 1987: *Anna Edes*, Gyldendal 1987 ISBN 82-05-17269-2
* 2008: I *Karavane*, mesternoveller i utvalg av [[Gordon Hølmebakk]]
 
== Referanser ==
<references />

== Eksterne lenker ==
* 
* 
* 
*  [http://ndbooks.com/author/dezs-kosztolanyi Biografi] [[New Directions Publishing]]
*  [http://www.nybooks.com/books/imprints/classics/skylark/ Omtale av *Skylark'' av Péter Esterházy, biografiske opplysninger]
Vasilijøya

**Vasilijøya** (russisk: , *Vasiljevskij Ostrov*) er en øy og en bydel i vestre St. Petersburg, mellom elvearmene Store Neva i sør og Lille Neva i nord, og Nevabukten i vest. Bydelen omfatter også den lille Dekabristov-øya, og har en samlet befolkning på  personer.

På øya finnes Statsuniversitetet i St. Petersburg, samt flere kunst- og vitenskapsakademier, militære skoler og store museer. Palassbroen og Blagovesjtsjen-broen forbinder øya med fastlandet i sør, mens Birzjevoj-broen og Tutsjkov-broen knytter øya til Petrograd-øya i nord.

Helt i sør ligger Vasilij-øya kraftverk.

## Referanser
Konstantin av Oldenburg

**Konstantin Friedrich Peter av Holstein-Gottorp, Hertug av Oldenburg** (født 9. mai 1850 i St. Petersburg i Russland, død 18. mars 1906 i Nice i Frankrike) var sønn av Peter av Oldenburg og hans kone prinsesse Therese av Nassau-Weilburg. Han var kjent ved hoffet til Tsar Nikolaj II som Hertug Konstantin Petrovich av Oldenburg. Han var far til de russiske hertugene og hertuginnene av Zarnekau. Han ble beryktet for sin rolle i det hemmelige ekteskap til tsarens bror, Storhertug George Aleksandrovitsj av Russland. Han ble forvist for sin rolle i den Nakachidze-hendelsen av 1903 - hans påstand om at Georges barn hadde krav på den russiske tronen.

## Referanser


## Eksterne lenker
*
Thormod Olsen

**Thormod Olsen** (født 17. februar 1920 på Sortland, død 5. desember 2004) var en norsk rektor og politiker (H).

Han tok artium i 1939 og var utdannet cand.real. med hovedfag i geografi fra høsten 1954. Han var lærer og bestyrer ved folkeskolen i Sigerfjord 1945–1946, kasserer ved Finnmarkskontoret i Harstad 1946–1947 og lærer ved realskolen i Honningsvåg 1947–1953. Han ble lektor og bestyrer ved Honningsvåg kommunale høyere almenskole i 1955, rektor ved Brønnøysund gymnas i 1960, og rektor ved Sortland gymnas i 1966.

Han var ordfører i Sortland kommune 1976–1979, formann i Nordland Høyre og formann i Nordland fylkesskolestyre.

Han var sønn av fisker Arthur Kristoffer Olsen og hustru Emma Alvilde Isaksen. Han giftet seg i 1956 med Lill Kjøndahl.

I 1990 ble han tildelt Kongens fortjenstmedalje i gull.

## Referanser
Petrovskij stadion

**Petrovskij stadion** (russisk: **Стадион «Петровский»**) er hjemmearena for den russiske fotballklubben FK Zenit St. Petersburg. Arenaen ligger i St. Petersburg, på en øy som ligger i elven Lille Neva.

## Historie
Den første arenaen, som ble bygd i perioden 1924–1925, ble tegnet av arkitektene N.V. Baranov, O.I. Guryev og V.M. Fromzel. I 1957–1961 ble det gjennomført store renoveringer av arenaen, samt en før Sommer-OL i 1980. Den gang var arenakapasiteten 33 000 plasser. Goodwill Games 1994 ble arrangert på Petrovskij stadion. 

## Referanser


## Eksterne lenker
*
Løpstikke

**Løpstikke** (vitenskapelig navn ***Levisticum officinale***, dansk: *løvstikke*, svensk: *libsticka*, engelsk: *lovage*) er en høy flerårig plante i skjermplantefamilien.

Den kan bli mellom 1 til 2,5 meter høy og blomstrer fra juli til august med lysegule blomster.

Dens opprinnelse er rundt det østre middelhavsområdet, men har lenge vært dyrket i Europa. Frøene, stilken og bladene blir brukt som krydder - særlig i det søreuropeiske kjøkken. Den er anvendelig i f.eks. supper, buljong, kjøttkraft, pizza og salater. Bladene kan tørkes og fryses.

Den finnes også i vill tilstand sporadisk over hele Norge gjennom mange års forvilling fra hager.
## Galleri

Fil:Levisticum officinale 002.jpg|Løpstikke i blomst


## Referanser




## Eksterne lenker
*
Herman Peter Vogt Krefting

**Herman Peter Vogt Krefting** (født 14. mai 1784, død 8. desember 1863) var en norsk jurist, sorenskriver og stortingsrepresentant. Han var født i København som sønn av eieren av Falkensten i Horten, Peter Vogt Krefting og Christine Sofie Karre.
Krefting studerte jus og ble cand. jur. i 1807. Han fikk en stilling som sakfører og konstituert sorenskriver dels i Aker og dels i Moss, hvor han var i tilsammen 11 år. I tillegg var han overrettsprokurator i Christiania fra 1814. Fra samme år ble han justissekretær i Trondhjems stiftsoverrett hvor han var inntil han ble varig permittert med pensjon på grunn av sykdom i 1828. De siste 25 årene han levde bodde han hos datteren i Fredrikstad.

Han var gift med Sofie Cathrine Kirchoff, datter av prost Andreas Nicolay Kirchoff og Johanne Tornquist.

Krefting var medlem av det overordentlige Storting i 1814 hvor han representerte Moss.

## Referanser


## Kilder
* Tallak Lindstøl: Stortinget og Statsraadet,  1814-1914. B. 1 D. 1 : Biografier A-K, digital utgave side 508
* 

## Eksterne lenker
*
Anisota

* * se systematisk inndeling

***Anisota*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn 40-85 millimeter), gulbrune påfuglspinnere med avrundede vinger. Vingene har gjerne en mørk stripe som ligner midtnerven i et blad, og mørke flekker som ligner på soppangrep i et vissent blad.
Forvingene har en liten, rund, hvit flekk. Larvene har, som vanlig for Ceratocampinae, noen lange, piggete, hornliggende vedheng.

## Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

## Utbredelse
Slekten er utbredt i Nord-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Ceratocampinae – 15 slekter, Amerika
************** Slekten *Anisota* Hübner, 1820
*************** *[[Anisota assimilis]]* (Druce, 1886)
*************** *[[Anisota consularis]]* Dyar, 1896
*************** *[[Anisota dissimilis]]* (Boisduval, 1872)
*************** *[[Anisota finlaysoni]]* Riotte, 1969
*************** *[[Anisota kendallorum]]* Lemaire, 1988
*************** *[[Anisota leucostygma]]* (Boisduval, 1872)
*************** *[[Anisota manitobensis]]* McDunnough, 1921
*************** *[[Anisota oslari]]* Rothschild, 1907
*************** *[[Anisota peigleri]]* Riotte, 1975
*************** *[[Anisota punctata]]* Riotte & Peigler, 1982
*************** *[[Anisota senatoria]]* (Smith, 1797)
*************** *[[Anisota stigma]]* (Fabricius, 1775)
*************** *[[Anisota virginiensis]]* (Drury, 1773)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Anisota*. Med bilder av de fleste artene http://www.saturniidae-web.de/Anisota.htm
Ulf-Arvid Mejlænder

**Ulf-Arvid Mejlænder** (født 30. oktober 1957) er en norsk forfatter og kommunikasjonsrådgiver fra Oslo. Han har drevet eget PR-byrå siden 2003. Forfatterskapet omfatter 13 bøker i ulike sjangre, to lydbokutgivelser samt bidrag i to antologier.

## Utdanning og karrière
Etter eksamen artium fra samfunnsfaglinjen på Holtet gymnas i 1976, militærtjeneste i Sjøforsvaret og forberedende prøver ved Universitetet i Oslo begynte Mejlænder å jobbe som journalist i 1979. Først i *[[Morgenbladet]]* i drøyt halvannet år, deretter fire år i *[[Norges Handels- og Sjøfartstidende]]* (*[[Dagens Næringsliv]]*) fra høsten 1980. Senere fulgte ulike lederstillinger i media og informasjonsvirksomhet. 

Mejlænder var informasjonssjef i Gjensidige Forsikring, sjefredaktør i *[[Ullern Avis/Akersposten]]* og informasjonsdirektør i Handels- og Servicenæringens Hovedorganisasjon (senere Virke) før han ble ansatt i ukebladforlaget Egmont Hjemmet Mortensen i 1994. Der var han reportasjesjef, administrativ redaktør og fra høsten 1998 sjefredaktør i *[[Norsk Ukeblad]]*, inntil han startet eget firma i 2003.

De første årene i arbeidslivet kombinerte Ulf-Arvid Mejlænder med studier. I 1985 var han ferdig Cand.mag. fra Universitetet i Oslo med fagkretsen 1. avd. jus, statsvitenskap grunnfag og mellomfag samt massekommunikasjon grunnfag.

## Annet
Ulf-Arvid Mejlænder har vært medlem av hovedstyret i Norsk Redaktørforening, medlem i styringsgruppen for bladet *Kampanjes* profilundersøkelser og gjesteforeleser ved Norges Markedshøyskole.
 
Mejlænder  har i en årrekke vært å høre som radiokåsør, blant annet i NRK-programmer som *Morgenkåseriet* og *Søndagsposten*. Han har også vært spaltist i blader som *Hytteliv* og *Motor*.

## Bibliografi
* *Sannhetsstøv type 1*, lydbok for barn, Cappelen Damm 2023
* *Skjelettene lever*, lydbok for barn, Cappelen Damm 2023
* *Mer kraft med god PR*, kommunikasjonsfaglig, Hegnar Media 2014
* *Sjokk*, barnebok, Snøfugl forlag 2013
* *Bestilling ved stengetid*, roman, Snøfugl forlag, 2011
* *I hytte og pine, humor om hyttelivet*, Orion Forlag 2009
* *Sannhetsstøv type 1*, barnebok, Cappelen Damm, 2008
* *Slik gjør du suksess med PR*, kommunikasjonsfaglig, Hegnar Media, 2007
* *Slik blir du festens beste taler*, Orion Forlag, 2007
* *Før hennes historie begynner*, roman, Snøfugl forlag, 2006
* *Taler som treffer, råd og tips*, Orion Forlag 2005
* *Det fins vel ikke spøkelser?* Damms Høytlesningsserie, antologi, 2002
* *Veier til hverandre. Livskvalitet, kommunikasjon, samspill*. Orion Forlag, 2001
* *Husk å leve mens du gjør det*, antologi, Kagge forlag, 2000
* *Tiden går ... Gjensidiges historie fra 1847 til 1997*, jubileumsbok, 1997
* *God krok lar seg ikke krøke*, kåserisamling, Orion forlag, 1996
* *Ordet i din makt*, kommunikasjon, TANO, 1993

## Eksterne lenker
* Hjemmeside for Mejlænder AS, kommunikasjonsrådgivning og forfatterskap
Adelowalkeria

* se systematisk inndeling

***Adelowalkeria*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn ca. 80 millimeter), rødbrune eller gulbrune påfuglspinnere med litt tilspissede vinger. Midt i forvingen er det to-tre hvite flekker.

## Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

## Utbredelse
Slekten er utbredt i Sør-Amerika.

## Systematisk inndeling
Artene som her er listet under slektene *[[Scolesa]]* og *[[Ceratesa]]* blir noen ganger ført til *Adelowalkeria*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Ceratocampinae – 15 slekter, Amerika
************** Slekten *Adelowalkeria* Travassos, 1941
*************** *[[Adelowalkeria amazonica]]* (Walter Rothschild|Rothschild, 1907)
*************** *[[Adelowalkeria anthonilis]]* (Herrich-Schäffer, 1854)
*************** *[[Adelowalkeria caeca]]* Lemaire, 1969
*************** *[[Adelowalkeria columbia]]* (Schaus, 1892)
*************** *[[Adelowalkeria comstocki]]* Fleming, 1945
*************** *[[Adelowalkeria eugenia]]* (Druce, 1904) — Ecuador
*************** *[[Adelowalkeria eugenicolombiana]]* Brechlin & Meister, 2011
*************** *[[Adelowalkeria flavoboliviana]]* Brechlin & Meister, 2011
*************** *[[Adelowalkeria flavoparvissima]]* Brechlin & Meister, 2011
*************** *[[Adelowalkeria flavosignata]]* (Walker, 1865) — sørlige Brasil
*************** *[[Adelowalkeria kitchingi]]* Brechlin & Meister, 2011
*************** *[[Adelowalkeria lanaris]]* (Walter Rothschild|Rothschild, 1907)
*************** *[[Adelowalkeria philiponi]]* (Bouvier, 1927)
*************** *[[Adelowalkeria plateada]]* (Schaus, 1905) — Ecuador
*************** *[[Adelowalkeria siriae]]* Brechlin & Meister, 2011
*************** *[[Adelowalkeria torresi]]* Travassos & May, 1941
*************** *[[Adelowalkeria tristygma]]* (Boisduval, 1872)
*************** *[[Adelowalkeria vanschaycki]]* Brechlin & Meister, 2011
*************** *[[Adelowalkeria wardii]]* (Boisduval, 1872)
*************** *[[Adelowalkeria witti]]* Brechlin & Meister, 2011

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Adelowalkeria*. Med bilder av de fleste artene http://www.saturniidae-web.de/Adelowalkeria.htm
New Directions Publishing

**New Directions Publishing** er et bokforlag etablert i 1936 av James Laughlin. Forlaget har kontorer på 80 åttende aveny  i New York City og forlaget utgir ca 30 bøker i året.

Blant forfatterne som har brukt forlaget finnes blant andre Vladimir Nabokov, Jorge Luis Borges og Henry Miller.

## Referanser


## Eksterne lenker
* Forlagets hjemmeside, kort historie
Søren Tybring

**Søren Tybring** (født 6. november 1773, død 19. november 1822) var en norsk prest og stortingsrepresentant fra Høland i Akershus.
Tybring var sønn av sogneprest Johan Broderus Edinger Tybring og Ellen Geelmuyeden. Faren døde da han var 9 år gammel og han vokste derfor opp hos onkelen biskop Hans Henrik Tybring (også skrevet *Hans Heinrich Tübring*).

Tybring var student ved Herlufsholm i Danmark i 1790 og cand. theol. i 1796. Samme år ble han kapellan ved Kristiansand domkirke. Fra 1798 var han aftensangprest og rektor ved borgerskolen på Bragernes i Drammen. I en  kort periode i 1802 var han sogneprest i Karleby på Falster i Danmark, men ble senere samme år utnevnt til sogneprest i Bragernes. Han innehadde dette embedet til han døde i 1822.

Han var førsterepresentant fra Drammen til det overordentlige Storting i 1814. Han skrev dagbok derfra som ble trykket i *Historiske Samlinger* bind II.

Tybring var gift to ganger, første gang med Caroline Christiane Adolphine Bülow, datter av Christian Frederik Bülow og Barbara Wittrup Høeg, andre gang med Petronelle Nicoline Rode, datter av  major Georg Frederik Rode og Carite Wilhelmine Holst.

## Referanser


## Kilder
* Tallak Lindstøl: Stortinget og Statsraadet, samt tillæg. B. 1 D. 2 : Biografier L-Ø samt tillæg digital utgave side 906
* 

## Eksterne lenker
*
Peter Forsskål

**Peter Forsskål** (født 11. januar 1732 i Helsingfors, død 11. juli 1763) var en svensk oppdagelsesreisende, orientalist og naturforsker. Han var en av Carl von Linnés «apostler».

## Liv og virke
### Bakgrunn
Han ble født i Helsingfors der faren var prest. Finland var på den tiden en del av Sverige. I 1741 flyttet han til Uppland der faren fikk en ny prestestilling. Forsskål ble i ung alder immatrikulert ved Uppsala universitet. Han studerte botanikk under Linné, men fulgte også forelesninger i orientalske språk.

### Studier og karriere
I 1753 reiste han til Göttingen for å studere orientalske språk og filosofi ved universitet der. I 1756 tok han doktorgraden med en avhandling der han tar kraftig avstand fra wolffianismen. Immanuel Kant var sannsynligvis påvirket av denne avhandlingen. Forsskål dro så tilbake til Uppsala der han i 1759 utgav en pamflett, *Tankar om borgerliga friheten*. Denne kontroversielle pamfletten ble umiddelbart forbudt. 

I 1760 ble Forsskål invitert til å delta i en dansk ekspedisjon til Arabia, sammen med blant annet Carsten Niebuhr. Ekspedisjonen dro først til Egypt der Forsskål studerte arabiske dialekter. I desember 1762 ankom ekspedisjonen det lykkelige Arabia, dagens Jemen. Forsskål arbeidet hardt med å samle inn eksemplarer av planter og dyr, og fant blant annet Bibelens balsamtre, *Commiphora gileadensis*. Han ble syk av malaria og døde i juli 1763.

Niebuhr kom som den eneste overlevende fra ekspedisjonen hjem til Danmark i 1767. Han publiserte Forsskåls nedtegnelser i tre verker som ble utgitt 1775&ndash;1776: *Descriptiones animalium*, *Flora Egyptiaco-Arabica* og *Icones rerum naturalium*.

Om Forsskål skriver Niebuhr blant annet: «Forsskål var mest lærde mannen i hele selskapet, og hadde han kommet tilbake i live ville han kanskje ha blitt den lærdeste i hele Europa. Han var arbeidsom, han foraktet alle farer, besværligheter og forsakelser. Hans feil var hans diskusjonslyst, hans egenrådighet og hans hissighet».

Linné oppkalte nesleplanten *Forsskaolea tenacissima* etter Forsskål, fordi planten er like sta og utholdende som han var.

Thorkild Hansen har skildret ekspedisjonen i romanen *Det lykkelige Arabien*.

Autornavnet **Forssk.** brukes for planter som Forsskål har beskrevet.

## Referanser


## Eksterne lenker
* 
* 
* 
* Linné online - Resa till "det lyckliga Arabien" Peter Forsskål (1732–1763)
* Forsskåls fiskesamling fra ekspedisjonen oppbevares ved Zoologisk Museum i København, en viktig samling som omfatter mange typer
* Peter Forsskål: ''Thoughts on Civil Liberty'' oversettelse av pamfletten fra 1759 til engelsk og andre språk
* 
* 
* 
*
Guri Berg

**Guri Berg** (født 26. januar 1963) er en norsk kunstner og skulptør. Guri Berg er født i Trondheim, men oppvokst i Honningsvåg, Finnmark.

Guri Berg er kanskje mest kjent for sine skulptur i stein, med portretter av verdens urbefolkning. 

Hun har flere ganger kombinert kunst med teknologi. Blant annet har hun brukt matematiske funksjoner som grunnlag for en rekke store oljemalerier. Hun har laget skisser til skulpturer, bearbeidet ved hjelp av en datamaskin.

Hun har bodd nesten 10 år i San Francisco i nærheten av Silicon Valley hvor hun fikk flere offisielle oppdrag, hvorav en 110-tonns skulptur i betong. Hun har hatt arbeidsopphold i Serbia, og i et steinbrudd i Estremoz, Portugal.

Guri Berg har 13 års studier innenfor skulptur, maleri, og interiørdesign. De siste fem årene ved Statens kunstakademi i Oslo  I løpet av årene har hun fått flere utmerkelser for sitt arbeid.

## Referanser


## Eksterne lenker
* Guri Berg - hjemmeside
Samkjøring

:*Se også [[samkjøring (kraftnettet)]]
*'Samkjøring''' er en form for samarbeid eller tjeneste hvor en delt engangsreise avtales på kort varsel.

Samkjøringstjenester er utbredt i USA, Storbritannia, Tyskland, Sverige og Danmark.

## Samkjøring i Norge
Reiseplanlegger med samkjøringsmulighet
Statens vegvesen har siden 2007 arbeidet for å tilby spontan samkjøring både ved å ta i bruk ledige seter i privatbiler, men også å knytte til seg andre reisemuligheter som drosje og kollektiv transport. Alt samlet i en tjeneste for brukerne. Denne samletjenesten har navnet Offentlig Samkjøringsplatform, OSP. Arbeidet er startet, men prosjektet er ikke fullfinansiert.
Andre steder har Ridescout i USA etablert en reiseplanlegger med mange reisetyper inkludert samkjøring i noen byer. I Tyskland har Qixxit alle reisemåter, inkludert samkjøring med privatpersoner som skal samme veien, tilgjengelig for brukeren.

Bergen ville sette verdensrekord i samkjøring - kun 30 biler deltok Samkjøring er ikke noe som fenger bilistene i Bergen. Samkjøring er ikke noe som fenger bilistene i Bergen ! Dette er noen av tilbakemeldingene NAF og SINTEF rapporterer om når de oppsummerer hvorfor samkjøring ikke er blitt noen suksess i Bergen, skriver BT. prosjektet var parkert etter at 45,5 millioner kroner er svidd av  - nå er det skrinlagt

Yrkestransportloven forutsetter at man har løyve for persontransport dersom samkjøringen foregår hyppig og systematisk. Unntaket er for arbeidskolleger og naboer:  «Den som mot vederlag vil drive persontransport med motorvogn må ha løyve. Det same gjeld den som utfører persontransport mot vederlag på liknande måte som drosje når tilbod om transport vert retta til ålmenta på offentleg plass.» og «Det trengst ikkje løyve når den som rår over ein personbil tek med seg folk han arbeider saman med eller grannar når han køyrer mellom bustad og arbeidsstad.»

## Referanser


## Eksterne lenker
* Statens vegvesen sitt prosjekt Spontan Samkjøring eksitere ikke lenge
* «Spontan samkjøring» i Bergen kostet 45 millioner - nå er det skrinlagt
* Samkjøring med mobilapplikasjon som framtidig transportløsning for utkantstrøk
Nevabukta

**Nevabukta** (russisk: , *Nevskaya guba*), også kjent som **Kronsjtadtbukta**, er den østligste delen av Finskebukta, avgrenset av øya Kotlin (svensk: *Reitskär*) og St. Petersburgsdemningen i vest. I buktas østre del finnes Nevas utløp, og hele bukta befinner seg innenfor grensene for St. Petersburg.

Nevabukta er rundt 22 km lang og 15 km bred, men kun tre til fem meter dyp. I sommermånedene kan lufttemperaturen komme opp i 17–19 °C, mens den kan falle til –24 °C om vinteren. Bukta fryser i november-desember, og isen blir liggende til april. Isbrytere sørger imidlertid for å holde den åpen for skipstrafikk året rundt.

Det utbredte navnet *Kronsjtadtbukta* er etter det svensk-tyske navnet på byen Kronstadt på Reitskär.

## Referanser


## Kilder
* Neva Bay i *Encyclopaedia of St. Petersburg* (på engelsk og russisk)
Mangan(VII)oksid

**Mangan(VII)oksid** (også kjent som **manganheptoksid** eller **dimanganheptoksid**) er en uorganisk forbindelse med formelen Mn2O7. Den eksplosjonsfarlige væsken er svært reaktiv, og er under standard trykk og temperatur en oksidgrønn, oljeaktig væske. Håndtering av forbindelsen blir betraktet som farlig. Forbinelsen ble omtalt første gang i 1860.

## Framstilling
Mangan(VII)oksid framstilles gjennom å la svovelsyre (H2SO4) reagere med kaliumpermanganat (KMnO4).
:\rm 2\ KMnO_4 + 2\ H_2SO_4 \rightarrow Mn_2O_7 + H_2O + 2\ KHSO_4
Dette er en svært farlig prosess, og stoffene kan eksplodere av seg selv, eller ved kontakt med organisk materiale.

## Referanser